**„ A valóság megismerésének módját a valóságos környezet megtapasztalásával megtanítani….”**

 *(Lehoczky János)*

Iskolánk 2018.augusztusában harmadik alkalommal nyerte el az Oktatáskutató-és Fejlesztési Intézet által létrehozott Ökoiskola címet.

A cím ismételten 3 évre szólt, mely időszak alatt folytattuk iskolánk környezeti nevelési programját a fenntarthatóság érdekében.

A 2020/2021 tanévben pályázunk az Örökös Ökoiskola cím elnyeréséért.

Olyan pedagógiai folyamatot követünk, melynek során formálódik tanulóink környezettudatos magatartása és kialakul a környezetért felelős életvitele.

Egy ökoiskola abban különbözik egy átlagos iskolától, hogy a környezeti nevelés, a fenntarthatóság pedagógiájának alapelvei nem csak a természettudományi órákon érvényesülnek, hanem az iskolai élet minden területén. Az ökoiskolai tevékenységek a kulcskompetenciák mellett a tanulók természettudományos és szociális kompetenciáit is erősítik.

Célkitűzéseink:

* elősegíteni a tanulók környezettudatos magatartásának, életvitelének kialakulását
* megértetni a fogyasztás és a környezeti erőforrások kapcsolatát, a fenntartható fogyasztás elvét
* a tanulók kapcsolódjanak be közvetlen környezetük hagyományainak, értékeinek megőrzésébe, gyarapításába
* életmódjukban a természet tisztelete, a felelősség, a környezeti károk megelőzésére való törekvés váljék meghatározóvá.

A munkacsoport tagjai:

* Pénzes Zsuzsanna (alsós munkaközösség vezető, tanító, földrajz tanár)
* Hutvágner Györgyné (igazgató helyettes, technika tanár, fejlesztő pedagógus)
* Maurer Anita (DÖK pedagógus, tanító)

Segítőink:

* Az iskola vezetősége, pedagógusok, karbantartó, takarítók
* Nádasdladányi Környezetvédelmi Egyesület

Globális feladatok a tanévre:

* együttműködés a fenntarthatóságra nevelés tárgykörében a helyi civil-és környezetvédelmi szervekkel, szülőkkel, diákönkormányzattal.
* a helyi környezetvédelmi értékek megóvása (Nádasdy-kastély kertje, iskolaudvar, parkok)
* természetvédelmi szakkör működtetése
* papírgyűjtés (ősszel és tavasszal)
* konyhakert rendbentartása, komposztálás
* pontvelem program
* öko faliújság
* szelektív sziget létrehozása az összekötő folyóson
* osztályfák gondozása